CELEX: C2005/205/45
Language: fi
Date: 2005-08-20 00:00:00
Title: Asia T-215/05: Marie-Yolande Beaun 27.5.2005 Euroopan yhteisöjen komissiota vastaan nostama kanne

20.8.2005   
            
            
               FI
            
            
               Euroopan unionin virallinen lehti
            
            
               C 205/24
            
         Marie-Yolande Beaun 27.5.2005 Euroopan yhteisöjen komissiota vastaan nostama kanne
   (Asia T-215/05)
   (2005/C 205/45)
   Oikeudenkäyntikieli: ranska
   Marie-Yolande Beau, kotipaikka Pariisi, on nostanut 27.5.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana ovat asianajajat Georges Vandersanden ja Laure Levi.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa nimittävän viranomaisen päätöksen, jolla kieltäydytään tunnustamasta kantajan sairauden ammattitaudin luonnetta ja määrätään hänen maksettavakseen hänen nimeämänsä lääkärin palkkiot ja liitännäiset kustannukset sekä puolet kolmannen henkilön palkkioista ja liitännäisistä kustannuksista,
            
         
               —
            
            
               velvoittaa vastaajan vastaamaan kaikista kuluista.
            
         Oikeudelliset perusteet ja pääasialliset perustelut
   Kantaja riitauttaa tässä menettelyssä nimittävän viranomaisen kieltäytymisen hyväksyä hänen vaatimustaan tunnustaa henkilöstösääntöjen 73 artiklan mukaisesti hänen sairautensa ammattitaudin luonne.
   Tältä osin kantaja väittää saaneensa merkittäviä hengitysvaikeuksia vuoden 1996 alusta, kun hän sitä vastoin palvelukseen ottamisensa aikaan vuonna 1988 oli ollut hyvässä kunnossa. Hänen osaltaan on lisäksi tehty työkyvyttömyyspäätös.
   Vaatimustensa tueksi kantaja väittää, että lääketieteellinen lautakunta
   
               —
            
            
               ei ole ottanut huomioon ammattitaudin käsitettä eikä ole toteuttanut sille annettua tehtävää. Tältä osin väitetään, että lääketieteellinen lautakunta ei ole lausunnossaan vastannut siihen kysymykseen, onko ammatillinen tekijä ollut hänen sairautensa laukaiseva tekijä. Tältä osin se seikka, että kantaja ammatillisen toiminnan päätettyään edelleen kärsii tietyistä vaivoista, ei merkitse sitä, että tämä sairaus ei ole voinut johtua ammatista. Tämän lisäksi lautakunta ei myöskään ole lausunut henkilöstösääntöjen 14 artiklan mahdollisesta soveltamisesta nyt esillä olevaan asiaan.
            
         
               —
            
            
               ei ole selittänyt asianmukaisesti päätelmiensä perusteita, kun otetaan huomioon huomattavasti toisistaan eroavat lääkärinlausunnot,
            
         
               —
            
            
               ei ole ottanut huomioon asiassa merkityksellisiä lääkärinlausuntoja,
            
         
               —
            
            
               on perustanut päätelmänsä epätäydelliseen lausuntoon,
            
         
               —
            
            
               on velvoittanut kantajan hengitystesteihin, jotka eivät voi olla asian kannalta ratkaisevia toisin kuin erityinen tupakalle altistumisen testi, jota ei ole suoritettu.